KCEบาทอ่อน-ขยายกำลังการผลิตหนุนโบรกฯแนะนำซื้อราคาเป้าหมาย55บาท
บล.ดีบีเอส วิคเคอร์ส ระบุในบทวิเคราะห์วันนี้(6 พ.ค.58) ว่า บริษัท เคซีอี อีเลคโทรนิคส์ จำกัด (มหาชน) หรือ KCE ในระยะสั้นบริษัทได้รับอานิสงค์ทางบวกจากค่าเงินบาทที่อ่อนตัว ซึ่งเป็นผลจากการปรับลดอัตราดอกเบี้ยนโยบายและการออกมาตรการผ่อนคลายเงินทุนไหลออกของธปท.
6 พ.ค. 2558

บล.ดีบีเอส วิคเคอร์ส ระบุในบทวิเคราะห์วันนี้(6 พ.ค.58) ว่า บริษัท เคซีอี อีเลคโทรนิคส์ จำกัด (มหาชน) หรือ KCE ในระยะสั้นบริษัทได้รับอานิสงค์ทางบวกจากค่าเงินบาทที่อ่อนตัว ซึ่งเป็นผลจากการปรับลดอัตราดอกเบี้ยนโยบายและการออกมาตรการผ่อนคลายเงินทุนไหลออกของธปท.
การขยายกำลังการผลิตเป็นไปตามแผน โดยโรงงานใหม่ที่ลาดกระบังเริ่มผลิตเฟสแรกแล้วในไตรมาส 1/58 มีอัตรการใช้กำลังการผลิต 30% และจะเพิ่มขึ้นเป็น 50% ในไตรมาส 2/58 และ 70% ในไตรมาส 3/58 ส่วนเฟสที่ 2 คาดว่าจะเริ่มผลิตตั้งแต่ไตรมาส 2/58 เป็นต้นไป ซึ่งโรงงานใหม่นี้ใช้เทคโนโลยีใหม่ที่มีประสิทธิภาพสูง และสามารถผลิต Board ขนาดใหญ่ขึ้นเป็น 32×26 นิ้ว (เดิม 21×24 นิ้ว) ซึ่งผู้บริหารกล่าวว่าทำให้ประสิทธิภาพสูงขึ้นราว 40% จากโรงงานเดิม 
โดยมาร์จิ้นปี 58 เพิ่มขึ้น (ปี 57 เท่ากับ 31.5%) เพราะอัตรากำไรขั้นต้นของโรงงานใหม่สูงกว่า 40% เราประมาณการว่าอัตรากำไรขั้นต้นเฉลี่ยในปี 58 ของ KCE จะขยับขึ้นเป็น 32.7% นอกจากนี้อยู่ระหว่างหาพันธมิตรทางธุรกิจเพื่อพัฒนาผลิตภัณฑ์สู่ระดับพรีเมียมมากขึ้น (Full-flex PCB) ซึ่งจะทำให้มีฐานลูกค้า รายได้ และมาร์จิ้นดีขึ้น
แนะนำซื้อ ให้ราคาพื้นฐาน 55 บาท โดยอิงกับ P/E ปี 58 ที่ 13 เท่า โดยประมาณการว่ากำไรสุทธิปีนี้จะขยายตัวแกร่ง 20% ซึ่งมาจากกำลังการผลิตและมาร์จิ้นที่ดีขึ้น